
RADIJO STOTIES APSAUGINIŲ AUSINIŲ KOMPLEKTO – I 
 TECHNINĖ SPECIFIKACIJA 



I. BENDROSIOS NUOSTATOS

1. Bendrieji reikalavimai: 
1.1. Šioje techninėje specifikacijoje (toliau – specifikacija) pateikiami pageidaujamo radijo stoties apsauginių ausinių komplekto (toliau – ausinių), skirto Lietuvos Respublikos (toliau – LR) kariams, konstrukciniai, techniniai ir kokybės reikalavimai.
1.2. Tikslinė paskirtis – ausinės skirtos karių, vykdančių kovines užduotis Lietuvoje ir tarptautinėse operacijose, individualiai apsaugai užtikrinti. Ausinės yra sudėtinė kario ekipuotės ir ryšio palaikymo sistemos dalis su integruota aktyviąja klausos apsauga.

2. Reikalavimai:
2.1. Ausinės turi būti naujos, nenaudotos, skirtos profesionaliam naudojimui.
2.2. Radijo stoties apsauginių ausinių komplektą turi sudaryti:
2.2.1.  modulis, valdantis informacijos perdavimą režimu  „Nuspausk ir kalbėk“  (angl. Push to talk); įrenginys belaidžiu ryšiu turi būti susisiejamas su ausinėmis ir taktiniu sistemos valdymo įrenginiu, turėti galimybę sujungti ausines ir valdymo įrenginį specialiu tam skirtu laidu;
2.2.2.  ausinė su mikrofonu;
2.2.3.  magnetinės indukcijos principu veikiantis ausų kištukas (toliau – ausų kištukas), kaip komplekto dalis turi turėti nešiojamąjį kroviklį, skirtą jiems įkrauti;
2.2.4.  laidas, jungiantis modulį, valdantį informacijos perdavimą su radijo ryšio stotele – 2 vnt.;
2.2.5.  laidas, jungiantis modulį, valdantį informacijos perdavimą, su  TETRA radijo ryšio stotele (angl. Trans-European Trunked Radio);
2.2.6.  	laidas, jungiantis ausines ir modulį, valdantį informacijos perdavimą;
2.2.7.  laikiklis ausinėms tvirtinti prie šalmo;
2.2.8.  papildomų gelinių ausies kaušelio paminkštinimų.
Dėl ausinių komplektuojamųjų dalių suderinamumo poreikio visos ausinių komplekto dalys turi būti to paties gamintojo.
2.3. Garantija ne trumpesnė nei 12 mėnesių nuo prekių pristatymo dienos.

I. AUSINIŲ KOMPLEKTO ATSKIRŲ ELEMENTŲ TECHNINIAI REIKALAVIMAI

3. Ausinių konstrukciniai ir techniniai reikalavimai:
3.1. Ausinės turi turėti du naudojimo variantus:
3.1.1. su lankeliu po šalmu;
3.1.2. tvirtinamos ant šalmo bėgelių naudojant ausinių laikiklius. 
3.2. Ausinių naudojimo variantų keitimas turi būti atliekamas be papildomų įrankių ir nepažeidžiant lankelio konstrukcijos;
3.3. Ausinių spalva – gelsvai ruda (angl. tan);
3.4. Ausinės turi veikti su 2 AAA ličio-jonų baterija;
3.5. Ausinėse turi būti automatinio išsijungimo funkcija (apsaugai nuo baterijos išsikrovimo), kai nėra naudojamos 2 valandas;
3.6. Ausinių, be baterijų, svoris:
3.6.1.  Su lankeliu – ne daugiau kaip 370 g.
3.6.2.  Su lankeliu ir su ausų kištukais – ne daugiau kaip 400 g.
3.6.3.  Su laikikliais ant šalmo bėgelių – ne daugiau kaip 430 g.
3.6.4.  Su laikikliais ant šalmo bėgelių ir su ausų kištukais – ne daugiau kaip 460 g.
3.7.  Ausinių triukšmo slopinimas (SNR):
3.7.1.  Ausinių su komplektuojamais ausų kištukais slopinimas turi būti ne mažesnis kaip 41 dB.
3.8.  Ausinės turi atitikti MIL-STD-810G standartą;
3.9.  Ausinės turi turėti  interkomo (angl.  Intercom) funkciją:
3.9.1.  	Ausinės privalo turėti interkomo funkciją, kuri leistų susikalbėti triukšmingoje ar tylioje aplinkoje nenaudojant išorinės radijo stoties.
Interkomo funkcija privalo veikti nemažesniu kaip 10 metrų atstumu tarp operatorių. 
3.9.2.  Interkomo funkcija privalo leisti komunikuoti vienu metu nemažiau kaip 4 operatoriams ir klausytis jų pokalbio nemažiau kaip 60 operatorių. 
3.9.3. . Interkomo funkcija privalo būti aktyvuojama operatoriaus balsu (komunikuojant nereikia spausti perdavimo tangentės). 
3.10.  Ausinės turi atitikti ne mažesnę nei IPX68 panardinimo į vandenį klasę;
3.11.  Ausinės turi veikti ne trumpiau kaip 30 val.;
3.12.  Ausinės turi veikti nuo –20 °C iki +55 °C su ličio baterijomis.

4. Modulio valdančio inforamcijos perdavimą konstrukciniai ir techniniai reikalavimai:
4.1. Modulio išmatavimai:
4.1.1  Ilgis –  neilgesnis negu 115 mm.
4.1.2		  Plotis –  neplatesnis negu 80 mm.
4.1.3 Aukštis – neaukštesnis 40 mm.
      4.2 Modulio maitinimas 2× AAA.

5. Ausų kištukų konstrukciniai ir techniniai reikalavimai:
5.1. Ausų kištukai turi padidinti bendrą ausinių triukšmo slopinimo lygį, kuris turi būti ne mažesnis nei: 
5.1.1.  SNR – 41 dB;
5.1.2.  Aukštas triukšmo lygis – 41 dB;
5.1.3.  Vidutinis triukšmo lygis – 39 dB;
5.1.4.  Žemas triukšmo lygis – 34 dB.

6. Ausinių tvirtinimui prie šalmo laikiklio konstrukciniai ir techniniai reikalavimai:
6.1. Laikiklis turi būti suderinamas su ausinėmis;
6.2. Laikiklis turi būti pritaikytas naudojimui su OPS-CORE tipo šalmų bėgeliais Z3AD;
6.3. Laikiklis turi turėti pakėlimo, pasukimo ir nuleidimo funkcijas;
6.4. Laikiklių metalinių ūselių galai turi būti apvilkti plastiku, skirtu tvirtinimui prie ausinių.

7. Laido, jungiančio ausines ir modulį valdantį informacijos perdavimą konstrukciniai ir techniniai reikalavimai:
7.1. Laidas turi būti suderinamas su ausinėmis bei valdymo moduliu;
7.2. Laido jungtys turi turėti kamštelius nuo dulkių.

8. Laido jungiančio modulį valdantį informacijos perdavimą, su radijo ryšio stotele konstrukciniai ir techniniai reikalavimai:
Laidas turi būti suderinamas su moduliu, valdančiu informacijos perdavimą, bei su radijo stotimis Harris/ Thales/ Tri- PRC, Falcon (6 Pin U229/ U329 jungtis).

9. Laido jungiančio modulį valdantį informacijos perdavimą, su TETRA radijo ryšio stotele.
Laidas turi būti suderinamas su moduliu, valdančiu informacijos perdavimą, bei su „SEPURA STP9000“ serijos radijo stotimis.

10. Papildomi reikalavimai:
10.1. Tiekėjas privalo pateikti oficialius gamintojo patvirtintus ausinių komplektą sudarančių prekių aprašymus, techninius duomenis.
10.2. Tiekėjas privalo pateikti ausinės atitikimo MIL-STD-810G standartą įrodančius dokumentus.
10.3. Tiekėjas privalo pateikti ausinės IPX68 panardinimą ir pralaidumą įrodančius dokumentus.


